Drie swart moordenaars se vonnisoplegging uitgestel – praag.co.za
‘n Vierde swart beskuldigde, word steeds deur die polisie gesoek nadat hy verlede jaar uit die Ga-Rankuwa-landdroshof ontsnap het.
Victor Mbuyseni Simango, Solomon Solly Selekane en Collen Peter Molapo is in Desember daaraan skuldig bevind dat hulle die egpaar in November 2011 doodgeskiet het terwyl hulle voorraad by ‘n spaza-winkel in Soshanguve wou aflewer.
Chris is in die maag geskiet terwyl hy op pad terug na sy bakkie was. Katrien is in die bors geskiet toe sy haar swart moordenaars met pepersproei wou afweer. Sy het ‘n laaste oproep na haar dogter Belinda gemaak nadat hulle geskiet is. Die egpaar het op pad na die hospitaal aan hul beserings beswyk.
Simango, Selekane en Molapo is ook skuldig bevind aan die onwettige besit van vuurwapens en ammunisie. Simango is verder daaraan skuldig bevind dat hy 16 dae voor die moord ook R500 by die egpaar gesteel het.
Die staatsaanklaer Mari Marriot het gesê die swart beskuldigdes se optrede toon dat ‘n lewe geen waarde vir hulle het nie.
‘n Aangrypende brief wat deur Belinda, geskryf is, is in die hof voorgelees.
“My hele lewe en dié van my gesin het in ‘n oogwink verander. Een oomblik het ek ‘n ma en pa gehad en die volgende was hulle weg. Dood. Geskiet. Ons lewe is op ‘n reusemanier geraak. Ons het ‘n reuseverlies gely. Twee mense wat nog baie lewe gehad het om te leef is wreed uit ons lewens weggevat.”
Volgens Belinda het haar ouers se dood haar seuntjie hard getref aangesien hy by met hulle gewoon het. Sy persoonlikheid het verander en hy ontvang steeds berading. Belinda se werk het vereis dat sy baie moet reis. Sy moes egter trek wat haar beroep negatief geraak het. Belinda se oupa kon ook nie die skok hanteer nie. Hy was ‘n besige boer, maar het kort na die moorde as invalide gesterf.
Skrywer praagGepubliseer op 5 Maart 2015 Kategorieë Afrikaanse nuus, NuusSleutelwoord beswyk, hospitaal, lokasie, misdaad, moord, onwettige vuurwapen, spazawinkel, wit volksmoord
Vorige Vorige artikel: Beloning vir inligting oor Kamdeboo-stropers
Volgende Volgende artikel: Meer as 2000 brandslaners swoeg teen Kaapse brande